Երթի կազմակերպիչ վեց ուժերի համատեղ հայտարարությունը ընթերցեց «Ժառանգություն» կուսակցության փոխնախագահ Արմեն Մարտիրոսյանը: Համաձայն հայտարարության՝ այն ստորագրած ուժերը հետամուտ են լինելու մարտի 1-ի դեպքերի բացահայտմանը պայքարի բոլոր օրինական միջոցներով՝ զանգվածային հանրային միջոցառումներ, ԱԺ-ում հարցի բարձրացում և միջազգային կառույցներում ու դատական ատյաններում խնդրի արծարծում: